Transindex - Védett medve bõrét csempészte Romániából Dzurinda
Védett medve bõrét csempészte Romániából Dzurinda
2005. június 28. 11:00, utolsó frissítés: 11:00
A környezetvédelmi tárca engedélye nélkül vitt be Szlovákiába egy Romániában ajándékba kapott medvebõrt Mikulás Dzurinda szlovák kormányfõ. A VLK nevû környezetvédelmi csoport ezért panaszt emelt ellene, de a szabálysértés idõközben elévült.
Dzurinda 2003-ban, hivatalos romániai látogatásán kapta ajándékba a szigorúan védett barnamedve kidolgozott bõrét, ám a trófea nem a kormányfõ hazautazásakor, hanem késõbb, diplomáciai futár útján került Szlovákiába, közölte a hírre reagálva a szlovák kormányszóvivõ.
Martin Maruska elmondta, miután Dzurinda megtudta, hogy miféle ajándékról van szó, a medvebõrt azonnal a kormányhivatal rendes nyilvántartásába vetette. Sajnos a panasz beérkezéséig nem merült fel, hogy az ajándék különleges engedélyeztetéshez kötött: egyrészt a román hatóságok kiviteli, másrész a szlovák hatóságok beviteli engedélyére lett volna szükség. Mivel azonban a szabálytalanság két évnél régebben történt, az ügy elévült. (mti)
Környezetvédõk tiltakoznak János Károly király medvevadászata ellen
Az elhízás fenyegeti a csokizabáló háromszéki medvéket